|  |  |
| --- | --- |
| **Osnovna šola Jurija Dalmatina**  **KRŠKO**  **Šolska 1, 8270 Krško** | Datum: 22.10.2015 |

**Telefon:** 07 49 11 300; **Faks:** 07 49 11 323; http://www2.arnes.si/~ojdkrskonm; o-jdkrsko.nm@guest.arnes.si  
**Poslovni račun:** 01100-6000030869, **Davčna številka:** SI25512030

Učenke in učenci, spoštovani starši!

Od 26. 10. do 30. 10. 2015 bodo za šolarje jesenske počitnice. Počitnice pri nas sovpadajo s pomembnim slovenskim praznikom – 31. oktober, dan reformacije. Na ta dan obeležujemo rojstvo slovenskega knjižnega jezika. Slovencem je reformacija prinesla prvo knjigo in s tem knjižni jezik, pa tudi prvo omembo pojma Slovenec. Prav knjižni jezik je postal pozneje za Slovence odločilno sredstvo pri oblikovanju slovenske narodne zavesti. Osrednja osebnost slovenskega protestantizma je bil Primož Trubar (1508-1586), ki je leta 1550 napisal Katekizem, prvo knjigo v slovenskem jeziku in prvo slovensko tiskano knjigo sploh.

Ob tej priložnosti želimo vsem prijetno praznovanje, šolarjem pa še posebej, da izkoristijo ta čas tudi za obisk kakšne kulturne prireditve ali pa za branje slovenske knjige in s tem dodajo svoj delež pri ohranjanju te pomembne slovenske kulturne dediščine. (<http://www.mizs.gov.si/nc/si/medijsko_sredisce/novica/article/12058/8368/>)

V nedeljo, 1. novembra, je praznik dan spomina na mrtve. Na ta dan množično obiskujemo grobove in se s cvetjem ter prižiganjem sveč poklonimo spominu na mrtve.

PRENOVA ŠOLE

Prenova šole je v zaključni fazi. Med počitnicami se bodo zaključila dela v osrednjem delu šole (pisarne, zbornica, knjižnica, računalnica, garderobe …), nato pa postopoma tudi učilnice in ostali prostori, ki so v fazi prenove.

Po počitnicah bomo začeli pouk na dosedanjih lokacijah, v ponedeljek, 2. novembra, s 1. turnusom. O vseh nadaljnjih spremembah glede selitve v prostore šole vas bomo sproti obveščali.

Hvala za razumevanje in lepe jesenske počitnice!

Zaposleni na šoli.